Rūdolfs Dambrāns
Rūdolfs Dambrāns (dzimis 1924. gada 4. jūnijā Vladikaukāzā, miris 2005. gada 21. jūlijā Rīgā) bija latviešu aktieris. Vecāki savulaik izceļojuši no Jēkabpils uz Krieviju. 1946. gadā absolvējis Tbilisi jaunatnes teātra aktieru studiju. 1948. gadā pārcēlies uz Rīgu. 1949. gadā sācis strādāt Latvijas PSR Valsts Jaunatnes teātriī, kur nostrādājis līdz 1962. gadam. No 1962. līdz 1984. gadam strādājis Latvijas PSR Valsts krievu drāmas teātrī. Skatuvi pametis pēc pārciestas slimības, kuras rezultātā praktiski zaudējis redzi.